Document ID: /roh_data/filtered/fineweb-2-filterrobots_roh.jsonl.gz/68638

En sia pli enconuschenta poesia «Allas steilas» tschertga ina persuna suenter il senn da la vita e sa dumonda pertge ch'ins stoppia patir uschè fitg sin quest mund. Alfons Tuor ha sia vita entira patì da mals corporals e pliras giadas stuì laschar operar ses chalun. Quai è daventà in impurtant tema en las poesias d'Alfons Tuor. Dentant saja el malgrà ses viadis en l'exteriur era stà en il cor in Grischun che ha savens scrit da l'encreschadetgna. Il chantadur da Nossadunna vegn el numnà – 30 onns suenter sia mort – da sur canoni Carli Fry, il capobiograf d'Alfons Tuor. El ha cumpareglià il patir dal poet cun il patir dal cristifidaivel. Quai perquai che Alfons Tuor ha publitgà pliras chanzuns per gloria e laud a Nossadunna. Sin il giubileum da 150 onns dattan «Noss Chors» en l'emissiun dad oz bain inquala chanzun cun il text dal poet da Rabius.